stanford-oval/wikipedia huggingface dataset:
Aleksandr Kaun

| Aleksandr Kaun |
| --- | --- |
 Kaun vuonna 2011.
Henkilötiedot
Koko nimi:  Aleksandr Olegovitš Kaun
Syntynyt: 8. toukokuuta 1985 (ikä 39) Tomsk, Venäjän SFNT, Neuvostoliitto
Kansalaisuus:   Venäjä
Koripalloilija
Lempinimi:  Sasha
Pelipaikka:  Sentteri
Pituus:  213 cm
Paino:  116 kg
NBA-varaus:  56. varaus 2008 (Seattle SuperSonics)
Pelaajaura
Yliopistojoukkueet
2004–2008:  Kansasin yliopisto
Seurajoukkueet
2008–2015 2015–2016 2016:  PBK TsSKA Moskova Cleveland Cavaliers → Canton Charge
Maajoukkueet
:   Venäjä
Aiheesta muualla
FIBA
| Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Maa:   Venäjä> Miesten koripallo. |
| --- | --- | --- | --- |
|  Pronssia | Lontoo 2012 |  |  |
Aleksandr Olegovitš "Sasha" Kaun (ven. Александр Олегович Каун, s. 8. toukokuuta 1985 Tomsk, Venäjän SFNT, Neuvostoliitto) on venäläinen koripalloilija ja olympiamitalisti.
Kaun pelasi vuosina 2004–2008 yhdysvaltalaista yliopistokoripalloa Kansasin yliopiston joukkueessa. Hän voitti NCAA:n mestaruuden vuonna 2008, ja Seattle SuperSonics varasi hänet NBA:n varaustilaisuudessa 56. vuorolla. Samana vuonna Kaun siirtyi kotimaahansa ja PBK TsSKA Moskovaan, jossa hän saavutti Venäjän mestaruuden vuosina 2009, 2010, 2011, 2012 ja 2013, Venäjän cupin voiton vuonna 2010 ja VTB United-liigan mestaruuden vuosina 2010, 2012, 2013, 2014 ja 2015. Syksyllä 2015 Kaun siirtyi NBA:han Cleveland Cavaliersiin jossa hän voitti NBA:n mestaruuden. Heinäkuussa 2016 Kaun siirtyi vaihtokaupan myötä Philadelphia 76ersiin, joka luopui hänen pelioikeuksistaan kaksi päivää myöhemmin.
Venäjän maajoukkueessa Kaun pelasi vuoden 2010 MM-kilpailuissa, joissa Venäjä oli seitsemäs ja Lontoon kesäolympialaisissa 2012, joissa Venäjä voitti pronssia, ensimmäisen olympiamitalinsa miesten koripallossa.
Aiheesta muualla

Kuvia tai muita tiedostoja aiheesta Aleksandr Kaun Wikimedia Commonsissa
Venäjän joukkue – Kesäolympialaiset 2012
4 Šved |
5 Mozgov |
6 Karasjov |
7 Fridzon |
8 Kaun |
9 Voronov |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Aikuisviihde Suomessa

Aikuisviihteen eri aihealueista ei ole paljoa tietoa juuri Suomen ja suomalaisten tarkastelukulmasta.[lähde? ] Aikuisviihteen ja suomalaisten välinen yhteys on yhä pimennossa oleva asia.
Laki

Aikuisviihdevideoiden levittämiseen ikärajaksi on asetettu 18 vuotta. Kuluttaja ei syyllisty rikokseen, vaikka olisikin alle 18-vuotias. Lapsisisältöisen ja eläinsisältöisen aikuisviihteen levittäminen ja jälleenmyynti on laitonta, tähän ei kuitenkaan lukeudu animaatio- tai piirrosaikuisviihdemateriaali.
Kyselyt

Vuoden 2015 FINSEX:in teettämän kyselyn mukaan 83 % suomalaismiehistä ja 58 % suomalaisnaisista piti aikuisviihdettä erittäin kiihottavana.
Sivustot

Vuoden 2013 maaliskuussa suosituin suomalaisten käyttämä aikuisviihdesivusto oli Pornhub. Similarwebin tilastoinnin mukaan se oli joulukuussa 2022 Suomen kaikista suosituin aikuisviihdesivusto ja kahdeksikymmeneksiensimmäiseksi suosituin verkkosivusto, sijoittuen Ylilaudan (#20) ja Suomi.fi-portaalin (#22) väliin. Muita suosittuja aikuisviihdesivustoja Suomessa ovat XVideos, xHamster, XNXX ja Stripchat.
Kulutus

Maaliskuussa 2013 tilastoitiin, että suomalaiset kuluttivat 144 miljoonaa minuuttia aikuisviihdesivustoilla. Kyseisillä sivustoilla kävi yhteensä noin 1,740,000 henkilöä.
Mieltymykset

Pornhub-sivuston mukaan vuosina 2021 ja 2022 suomalaisten suosituin aikuisviihdekategoria oli naisten välinen lempiminen. Vuonna 2023 suomalaisten lempikategoria oli peräaukkoyhdyntä, joka oli myös kaikista mieluisin kategoria muissakin Pohjoismaissa.
Air Sénégal International

| Air Sénégal International |
| --- | --- |
 IATA: V7  –  ICAO: SGN 
Perustettu:  1. helmikuuta 1923
Lakkautettu:  24. huhtikuuta 2009
Laivaston koko:  4
Solmukohdat:  Dakar
Kotipaikka:  Senegal
Yhtiön sivut:  http://www.air-senegal-international.com/
Air Sénégal Internationalin Boeing 737-700
Air Sénégal International (IATA: V7, ICAO: SNG) oli Dakarissa, Senegalissa toimiva lentoyhtiö. Se perustettiin 1. helmikuuta 1971 nimellä Air Senegal. 51 % yhtiön osakkeista omisti Groupe Royal Air Maroc ja loput Senegalin hallitus.
Yhtiö lopetti toimintansa 24. huhtikuuta 2009 Royal Air Marocin ja Senegalin välisen riidan vuoksi.
Kohteet

Senegalissa: Cap Skirring, Dakar, Saint-Louis, Tambacounda, Ziguinchor
Ulkomailla: Abidjan, Bamako, Banjul, Bissau, Casablanca, Conakry, Cotonou, Lomé, Lyon, Madrid, Marseille, Milano, Niamey, Nouakchott, Ouagadougou, Pariisi, Praia
Aiheesta muualla

Viralliset sivut (ranskaksi)
Anders Blomqvist

Anders Blomqvist (1799 Sund, Ahvenanmaa – 14. tammikuuta 1874 Vårdö, Ahvenanmaa) oli suomalainen maanviljelijä ja valtiopäivämies.
Blomqvist edusti Ahvenanmaan tuomiokuntaa talonpoikaissäädyssä valtiopäivillä 1863–1864. Hän oli valitsijamiesten varamies ja lakivaliokunnan varajäsen.
Alf Torp

Alf Torp
Alf Torp (27. syyskuuta 1853 Stryn – 26. syyskuuta 1916 Kristiania) oli norjalainen kielentutkija, vuodesta 1894 sanskritin ja vertailevan kielitieteen professori Kristiaanian yliopistossa. Torp julkaisi useita teoksia indoeurooppalaisen kielitieteen alalta. Lisäksi hän tutki Vähän-Aasian muinaiskieliä (fryygian, lyykian ja kaarian kieliä) sekä etruskin kieltä. Hän julkaisi mvös valikoiman omia latinankielisiä runojaan (A. Turpilii poemata pauca, 1896).
Aiheesta muualla

Kuvia tai muita tiedostoja aiheesta Alf Torp Wikimedia Commonsissa
Anders Johannes Brax

A. J. Brax.
Anders Johannes (Antti Jussi) Brax (6. joulukuuta 1873 Iisalmi – 23. helmikuuta 1940 Helsinki) oli suomalainen teollisuusjohtaja ja tieteilijä. Hän oli vuosina 1918–1930 J. C. Frenckell & Son Ab:n isännöitsijä ja tekninen johtaja, vuodesta 1931 Teknillisen korkeakoulun paperiteknologian professori.
Braxin vanhemmat olivat tehtaanhoitaja Otto Fredrik Brax ja Louise Väänänen. Hänen puolisonsa oli Karin Lindh (1879–1960), ja heillä oli kymmenen lasta.
Brax pääsi ylioppilaaksi Kuopion lyseosta 1893 ja hän suoritti insinööritutkinnon Polyteknillisessä opistossa 1897.
Brax työskenteli insinööriksi valmistuttuaan eräissä saksalaisissa tehtaissa. Palattuaan Suomeen 1899 hän johti Tampereella Ferraria Oy:lle suunnittelemansa tehtaan rakennustöitä. Hän oli vuodesta 1901 Jämsänkosken tehtaiden teknillisenä johtajana ja rakennutti 1902 tälle yhtiölle suunnittelemansa paperitehtaan. Brax oli sitten 1907–1912 Enson puuhiomon teknillisenä johtajana ja sen jälkeen Varkauden tehtaan paperiosaston yli-insinöörinä 1912–1917. Vuonna 1917 hän perusti Helsinkiin teknillisen toimiston, joka laati useita teollisuuslaitosten rakennussuunnitelmia. Brax oli Ab Frenckell & Sonin isännöitsijänä ja teknillisenä johtajana 1918–1930 ja hän johti vuodesta 1926 alkaen myös Porin paperitehdasta. Vuosina 1919–1921 Brax oli myös Porin Voima -yhtiön johtajana ja hän suunnitteli ja rakennutti tällöin Äetsän voimalaitoksen. Kun Frenckellin Tampereen paperitehdas lakkautettiin 1928 Brax muutti Helsinkiin. Vuonna 1931 hänet nimitettiin Teknillisen korkeakoulun paperiteknologian professoriksi.
Alisa Mikonsaari

| Alisa Mikonsaari |
| --- | --- |

Henkilötiedot
Syntynyt: 19. kesäkuuta 1993 (ikä 31) Lappeenranta
Kansalaisuus:   Suomi
Taitoluistelija
Pituus:  159 cm
Valmentaja(t):  Marina Shirshova Aleksei Urmanov
Entiset valmentajat:  Jacek Zylski
Koreografi(t):  Igor Kosheev
Luisteluseura:  Lappeenrannan Taitoluistelijat
Aloittanut:  1999
Henkilökohtaiset parhaat pisteet (ISU)
Pisteet yhteensä:  110,40 MM 2012
Lyhytohjelma:  44,16 MM 2012
Vapaaohjelma:  72,79 ISU JGP Madrid Cup 2008
Alisa Mikonsaari (s. 19. kesäkuuta 1993 Lappeenranta) on suomalainen taitoluistelija. Hän kuuluu Suomen taitoluistelumaajoukkueeseen.
Mikonsaari aloitti taitoluistelun 6-vuotiaana vuonna 1999 Lappeenrannan taitoluistelijoissa. Hän oli junioreiden suomenmestari vuosina 2008 ja 2009 sekä nuorten Pohjoismaiden mestaruuskisojen toinen vuonna 2008. Syksyllä 2011 Mikonsaari sijoittui Finlandia Trophy -kilpailussa kolmanneksi. Vuonna 2013 hän oli SM-kilpailuissa kolmas.
Ensimmäisissä maailmanmestaruuskilpailuissaan Nizzassa 2012 Mikonsaari sijoittui 24:nneksi. Euroopan-mestaruuskilpailuissa 2013 hän oli 29.
Mikonsaaren äiti on venäläinen ja isä suomalainen. Hän harjoittelee Pietarissa Marina Shirshovan ja olympiavoittaja Aleksei Urmanovin valmennuksessa. Syksyllä 2013 hän aloitti venäjän kielen opinnot Tampereen yliopistossa.
Tulokset

| Valitut tulokset senioritasolla> Tapahtuma | Valitut tulokset senioritasolla> 2009–10 | Valitut tulokset senioritasolla> 2010–11 | Valitut tulokset senioritasolla> 2011–12 | Valitut tulokset senioritasolla> 2012–13 | Valitut tulokset senioritasolla>  | Valitut tulokset senioritasolla>  |
| --- | --- | --- | --- | --- | --- | --- |
| MM |  |  | 24. |  |  |  |
| EM |  |  |  | 29. |  |  |
| Finlandia Trophy |  | 10. | 3. | 10. |  |  |
| NRW Trophy |  | 11. | 12. | 17. |  |  |
| PM | 7. | 8. |  |  |  |  |
| SM | 4. | 4. | 6. | 3. |  |  |
 J. = Junior level; JGP = Junior Grand Prix
Aiheesta muualla

Alisa Mikonsaari Suomen Taitoluisteluliiton sivuilla[vanhentunut linkki]
Etelä-Saimaa: Alisan luisteluharrastus vei Mikonsaaret Pietariin[vanhentunut linkki] (6.4.2008)
Kuvia tai muita tiedostoja aiheesta Alisa Mikonsaari Wikimedia Commonsissa
Alf Wallander

Alf Wallander.
Alf Wallander (1862–1914) oli ruotsalainen taidemaalari ja muotoilija. Hän oli jugend-henkinen Ruotsin taideteollisuuden uudistaja. Hän oli vuodesta 1896 Rörstrandin taiteellinen johtaja. Hänen maalauksensa oli pastellein tehtyjä henkilösommitelmia ja tunnelmamaisemia. Keraamiset työt olivat korkeita reliefimuotoja ja niissä oli kukka- ja eläinkoristelua. Lisäksi hän suunnitteli kuvakudoksia, huonekaluja, lasia ja taontatöitä.
Hänen setänsä oli taidemaalari Josef Wilhelm Wallander. Hän oli naimisissa taiteilija Gerda Charlotta Wallanderin kanssa, ja heillä on poika, arkkitehti Sven Wallander
Aiheesta muualla

Kuvia tai muita tiedostoja aiheesta Alf Wallander Wikimedia Commonsissa
Allit

Allit voi tarkoittaa seuraavia:
allit (Clangula), sorsien suku, jonka ainoa laji on alli
allit, puhekielinen nimitys (naisilla) käsivarren ojentajalihaksen kohdalla roikkuvasta ihosta ja rasvasta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allit”, voi hakea sivunnimihaulla, laajalla sivunnimihaulla tai tekstihaulla.
Air Peace

| Air Peace |
| --- | --- |
 IATA: P4  –  ICAO: APK 
Kutsukoodi:  PEACE BIRD
Perustettu:  2013
Kohteiden määrä:  20
Solmukohdat:  Murtala Muhammedin kansainvälinen lentoasema
Kotipaikka:   Lagos, Nigeria
Air Peace (IATA: P4, ICAO: APK, kutsukoodi: PEACE BIRD) on yksityinen nigerialainen lentoyhtiö, jonka perusti Allen Onyema vuonna 2013. Air Peace on Nigerian ja Länsi-Afrikan suurin lentoyhtiö, ja toimii Nigerian kansallisena lentoyhtiönä. Se palvelee useita Afrikan ja Lähi-idän kohteita Nigeriasta. Yhtiötä on syytetty useista turvallisuusrikkomuksista ja onnettomuuksista.
Laivasto

Laivaston keski-ikä on 19,2 vuotta joulukuussa 2022.
4 Airbus A320-200
8 Boeing 737-300
5 Boeing 737-500
0 Boeing 737 MAX 8, 10 tilauksessa
1 Boeing 777-200ER
2 Boeing 777-300
8 Embraer ERJ 145
5 Embraer E195-E2, 8 tilauksessa
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Air Peace
Air Peacen Boeing 737-300 Tallinnan lentoasemalla
Air Peacen Embraer ERJ-145 Lungin kansainvälisellä lentoasemalla
Käännös suomeksi
Akseli Hirn

| Karl David Axel ”Akseli” Hirn> Henkilötiedot |
| --- | --- |
Syntynyt: 18. lokakuuta 1845 Hauho, Suomi
Kuollut: 21. toukokuuta 1906 (60 vuotta) Saarijärvi
Kansalaisuus:  suomalainen
Vanhemmat:  varapastori, Hauhon kappalainen Daniel Kristian Hirn (1807–1884), Gustava Sofia Ulrika Alopaeus († 1869) 
Puoliso:  Selma Erika Sofia Sylvin
Ura
Uskontokunta:  Luterilainen kirkko
Karl David Axel ”Akseli” Hirn (18. lokakuuta 1845 Hauho – 21. toukokuuta 1906 Saarijärvi) oli suomalainen pastori ja Suomen Lähetysseuran kolmas lähetysjohtaja C. G. Töttermanin jälkeen.
Tausta

Hirn tuli pappissuvusta, hänen isänsä oli varapastori Daniel Kristian Hirn. Hänen äitinsä oli Gustava Sofia Ulrika Alopaeus.
Hirn kävi koulua Porvoon kymnaasissa. Teologisen tiedekunnan erotutkinnon hän suoritti 1870, ja hänet vihittiin papiksi vuonna 1871. Hän toimi vankilasaarnaajana Helsingissä vuodesta 1884 lähtien.
Lähetysjohtajana

Hirn toimi Suomen Lähetysseuran lähetysjohtajana lyhyen, noin kolmen vuoden kauden 1895–1898. Hänen sanotaan olleen “tunnollinen, harkitseva ja uuttera työntekijä”. Hän työskenteli lähetysjohtajana oman työnsä ohella.
Hirnin kaudella kuitenkin lehdistö suhtautui Lähetysseuraan nihkeästi ja myös suhteet evankelisiin alkoivat rakoilla. Nämä olivat aiemmin olleet lähetystyön innokkaimpia kannattajia, ja lähetysväki ja evankeliset olivat pitäneet yhteisiä lähetys- ja evankeliumijuhlia.
Ambomaalla koetut takaiskut aiheuttivat sen, että Luterilainen Evankeliumiyhdistys alkoi harkita oman lähetystyön aloittamista Japanissa, mistä päätös tehtiinkin 1898. Myös yhteiset juhlat tulivat päätökseensä.
Lähetystyöhön lahjoitetut varat kuitenkin lisääntyivät Hirnin kaudella, samoin lähetyslehtien levikki, ja ompeluseurojen määräkin kasvoi.
Suomen Lähetysseuran jälkeen

Lähetysseuran jälkeen Hirn toimi vuodesta 1900 alkaen Saarijärven kirkkoherrana, missä toimessa ollessaan hän kuoli vuonna 1906.
Yksityiselämä

Hirn oli naimisissa Selma Erika Sofia Sylvinin kanssa. Hänen poikansa oli Taavi Hirn.[lähde? ]
Akuutti myelooinen leukemia

Akuutti myelooinen leukemia (AML) on hematologinen syöpämuoto, jota tavataan erityisesti vanhemmalla väestöllä; suurin osa diagnooseista tehdään 60-70-vuotiaille henkilöille. AML:lle tunnusomaista on CD33-pinta-antigeeniä kantavien myeloidisten kantasolujen hallitsematon jakautuminen ja puutteellinen erilaistuminen.
Hoito ja ennuste

AML:n ensisijainen hoito tapahtuu sytostaatti- eli solunsalpaajalääkityksen avulla. Useimmiten hoidossa yhdistellään eri vaikutusmekanismeilla toimivia sytostaatteja, ja AML:n ensimmäisenä syöpänään sairastavilla hoitotulokset ovat varsin hyviä, sillä remissio (paraneminen, oireiden katoaminen ja veriarvojen normalisoituminen) saavutetaan n. 85 %:lla potilaista.
Osalla potilaista AML kuitenkin uusiutuu, eli myeloidisten prekursorisolujen hallitsematon jakautuminen ja sen aiheuttamat oireet alkavat myöhemmässä elämänvaiheessa uudelleen. Tällaisen ns. relapsoituneen AML:n hoitotulokset ovat olennaisesti heikompia kuin ensimmäisen vaiheen AML:n, ja etenkin vanhusväestössä remissio saavutetaan vain 20-40 %:lla sytostaattihoidetuista. Nuoremmilla henkilöillä relapsoituneen AML:n hoitotulokset ovat parempia mutta jäävät joka tapauksessa heikommiksi kuin ensimmäisellä hoitokerralla. Relapsoituneen AML:n hoidossa voidaan käyttää sytostaattien ohella biologisiin lääkkeisiin lukeutuvaa gemtutsumabi otsogamisiinia (kauppanimi Myelotarg), joka muodostuu CD33-pintaproteiiniin kohdennetusta vasta-aineesta ja siihen liitetystä kalikeamisiini-toksiinista. Kalikeamisiini olisi yksinään annosteltuna liian myrkyllinen elimistön muille soluille, mutta sen kiinnittäminen vasta-aineeseen kohdentaa vaikutuksen vain AML-soluille tunnusomaiseen CD33-proteiiniin, mikä vähentää olennaisesti hoidon haittavaikutuksia.
Albu

| Albun kunta (Albu vald) |
| --- | --- |
 Kakerdajan suo keväällä
 lippu:  vaakuna
 Albun entinen kunta Järvamaalla.
 Koordinaatit: 59°09′04″N, 25°40′01″E 
Valtio:  Viro
Maakunta:  Järvamaa
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  257,06 km²
Väkiluku (2016):  1 176
 – Väestötiheys:  4,6 as./km²
Aikavyöhyke:  UTC+2
 – Kesäaika:  UTC+3
 
 albu.ee 
Infobox OKVirheellinen NIMI-arvo: 
Albu (vir. Albu vald) oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.
Se sijaitsi maakunnan pohjoisosassa Tallinnan kaakkois- ja Paiden pohjoispuolella. Albussa oli arviolta 1 176 asukasta (vuonna 2016) ja sen pinta-ala oli 257,06 neliökilometriä.
Albuun kuului 16 kylää: Ageri, Ahula, Albu, Järva-Madise, Kaalepi, Lehtmetsa, Mägede, Mõnuvere, Neitla, Orgmetsa, Peedu, Pullevere, Seidla, Soosalu, Sugalepa ja Vetepere.
Väestö

Vuoden 2011 väestönlaskennan mukaan Albun kunnassa oli 1 140 asukasta, joista 1 098 (96,3 %) oli virolaisia, 24 (2,1 %) venäläisiä ja 18 (1,6 %) muita kansallisuuksia.
Kuvia

Albun kartano
Järva-Madisen kirkko
Seidlan kartano
Aiheesta muualla

Kuvia tai muita tiedostoja aiheesta Albu Wikimedia Commonsissa
André Flahaut

| André Flahaut |
| --- | --- |
 André Flahaut
Henkilötiedot
Syntynyt: 18. elokuuta 1955 Walhain, Belgia
André Flahaut (s. 18. elokuuta 1955 Walhain) on belgialainen sosialistipuolueen poliitikko. Hän toimi maansa julkisten töiden ministerinä vuosina 1995–1999 ja sitten puolustusministerinä 1999–2007. Hän on istunut parlamentin jäsenenä vuodesta 1994 ja toiminut vuodesta 2010 sen puhemiehenä.
Aleksandr Drevin

Aleksandr Drevin: Omakuva
Aleksandr Drevin eli Aleksandr Davidovitš Drevin, latviaksi Aleksandrs Rūdolfs Drēviṇs (3. kesäkuuta 1889 Cēsis, Latvia – 26. heinäkuuta 1938 Neuvostoliitto) oli latvialainen taidemaalari.
Elämä

Drevin opiskeli aluksi taidetta Riiassa Vilhelms Purvītisin oppilaana. Hän muutti vuonna 1914 Moskovaan. Lokakuun vallankumouksen jälkeen hän työskenteli opetuksen kansankomissariaatin taideosastolla. Vuonna 1922 hänet nimitettiin opettajaksi Vhutemas (ВХУТЕМАС) -oppilaitokseen eli tekniikan ja taiteen oppilaitokseen.
Drevinin maalausten tyyliä on kuvattu ”brutaaliksi primitivismiksi”. Niistä ei löydä mitään poliittista sanomaa tai yleensä tarkoitusta, miksi ne on maalattu. Ne ovat vailla koristeita ja illuusioita. Hänen tyylinsä muuttui realistisemmaksi 1920-luvulla.
Drevin solmi avioliiton Nadežda Udaltsovan kanssa, joka myös oli kuvataiteilija. Heidän pojastaan Andrei Drevinista tuli kuvanveistäjä.
NKVD pidätti Drevinin 17. tammikuuta 1938. Hänet teloitettiin lähellä Moskovaa sijaitsevalla Butovon ampumaradalla 26. heinäkuuta samana vuonna. Hänen maineensa palautettiin vuonna 1957.
Maalauksia

Nuoren miehen muotokuva (1933)
Nadežda Udaltsova (1923)
Altai (1930)
Aro (1933)
Aiheesta muualla

Kuvia tai muita tiedostoja aiheesta Aleksandr Drevin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Albert Heikinheimo

Albert Immanuel (Ape) Heikinheimo, vuoteen 1921 Heikel (22. helmikuuta 1899 Haapajärvi – 20. syyskuuta 1976 Oulu) oli suomalainen pappi, Oulun Diakonissakodin johtaja, kirkkoherra, tuomiokapitulin notaari ja tietokirjailija.
Henkilöhistoria

Heikinheimon vanhemmat olivat rovasti Oskar Immanuel Heikel ja Maria Utterström. Hänen ensimmäinen puolisonsa 1922–1968 oli Fanny Emilia Soriola (ent. Schöneman) ja toinen vuodesta 1969 Eila Tiina-Maria Hakoköngäs (ent. Holck). Heikinheimo tuli ylioppilaaksi 1918 ja vihittiin papiksi 1921. Hän työskenteli ensin ylimääräisenä pappina Kittilässä ja Alatorniolla 1921–1925, sitten Oulun Diakonissakodin johtajana 1925–1945, Muhoksen kirkkoherrana 1945–1962 ja Oulun tuomiokapitulin notaarina 1962–1966. Heikinheimo toimi myös aktiivisesti saamelaisten kristillisen kansanopiston perustamiseksi ja oli opiston johtokunnan puheenjohtaja. Rovastin arvon hän sai 1945.
Julkaisuja

Seurakuntadiakoniasta, 1932
Oulun Diakonissakoti, 1941
Pääsiäiskirje 1941, Dagny Jansson, A. I. Heikinheimo
Pohjois-Pohjanmaan maakuntaliitto: vuosikirja. 8, 1941–43, 1943, A. I. Heikinheimo, y.m.
Pohjois-Suomen kirkollisen rakkaudentyön kehto : Oulun diakonissakoti 1896–1946, 1946
Tuntureilta ja jokilaakosista: Oulun hiippakunnan vuosikirja 1952, 1952, Eino Virkkula, A. I. Heikinheimo
Samii kristalas nuoraiskuvla: saamelaisten kristillinen kansanopisto, 1956, julkaisussa Kaltio, 12 (1956): 23, ss. 31–32
Hekin olivat ihmisiä, 1970
Muhoksen kirkon vaiheista, 1975, julkaisussa Kaltio, 1975: 3, ss. 112–113
Aiheesta muualla

Kirkkoväkeä (Muhoksen seurakunnan historiaa, koonnut Raimo Ranta) (Viitattu 15.7.2019)
André Even

| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 |  |  |
André Even (14. tammikuuta 1926 Pont-l’Évêque – syyskuu 2009) oli ranskalainen koripalloilija.
Even kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.
Aleksandr Karpovtsev

| Aleksandr Karpovtsev> Henkilötiedot |
| --- | --- |
Syntynyt: 7. huhtikuuta 1970 Moskova, Neuvostoliitto
Kuollut: 7. syyskuuta 2011 (41 vuotta) Jaroslavl, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  91 kg
Pelaajaura
Pääsarjaura:  1987–2007
Seurat:  Dynamo Moskova (USSR/RSL) New York Rangers (NHL) Toronto Maple Leafs (NHL) Chicago Blackhawks (NHL) New York Islanders (NHL) Florida Panthers (NHL) Sibir Novosibirsk (RSL) Lokomotiv Jaroslavl (RSL) Avangard Omsk (RSL)
NHL-varaus:  158. varaus, 1990 Quebec Nordiques
Aleksandr Georgievitš Karpovtsev (ven. Александр Георгиевич Карповцев, 7. huhtikuuta 1970 Moskova – 7. syyskuuta 2011 Jaroslavl) oli venäläinen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1993.
Karpovtsev pelasi NHL:ssä kahtenatoista kautena, kaudesta 1993–1994 kauteen 2005–2006. Seuroinaan hänellä olivat New York Rangers, Toronto Maple Leafs, Chicago Blackhawks, New York Islanders ja Florida Panthers. Pisimpään näistä hän edusti Rangersiä, jossa oli voittamassa vuonna 1994 Stanley Cupin mestaruutta. Kotimaassaan Venäjällä hänen seurojaan olivat Dynamo Moskova, Sibir Novosibirsk, Lokomotiv Jaroslavl ja Avangard Omsk.